Elea

Elea (Velia per i Rumani, Velia in latinu) era una cità greca situata annantu à a costa tirrenia, in Campania, vicinu à u golfu di Salerna. Hè quà ch'ella fù creata a scola eleatica, una scola filusofica fundata da Parmenide è Xenufanu à a quale anu participatu Zenone d'Elea è Melisse.

Da un puntu di vista amministrativu, l'attuale Velia hè un paisolu di a cumuna d'Ascea (dapoi u 2003, Ascea-Velia) (SA), chì cumporta circa milla abitanti. Velia ùn deve esse micca cunfusa incù Novi Velia, una cumuna vicina.

 Storia 
Elea fù fundata in circa 535 innanzi à Cristu da i Greghi di Focea chì eranu scappati dopu à l'invasione da i Persi in Asia minore. A creazione di a cità hè, frà altre, mintuvata da Strabon in a so Geografia, è da Erodote. 'Ssi coloni anu righjuntu quesse altre culonie di l'Italia suttana chì furmavanu a Grande Grecia. Elea hè firmata independente cum'è numerose cità in Italia. In circa 275 AC, Elea s'hè alliata incù Roma. Ma a cità fù abandunata dopu à u Medievu. À i ghjorni d'oghje, u situ archeologicu chì ferma si trova in u parcu naziunale di u Cilento.

 Da vede dinù 
 Parmenide
 Zenone d'Elea

Categoria:Cità greca
Categoria:Situ archiologicu d'Italia